Pædagoger, SoSu'er og lærere stod onsdag aften side om side, med et klart budskab til politikerne i Frederikshavn Kommune: Drop besparelserne på børn, unge og ældre - Hvis de skærer mere ned på vores område, skærer de også os ned. Vi kan ikke mere nu, vi kan ikke løbe hurtigere, siger pædagogmedhjælper Karin Holm Andreasen, som er en af de omkring 300 demonstranter der er mødt op onsdag aften. Politikerne i Frederikshavn Kommune skal finde i alt 216 millioner kroner frem til år 2016, og onsdag fik kommunen nej til at hæve skatterne med 53 millioner kroner om året. - Vi må indse at vi har nogle alvorlige udfordringer i 2013, 2014 og 2015, forklarer borgmester Lars Møller (Venstre). Så besparelser kan ikke undgåes på de her områder? - Nej, det har jeg virkelig svært ved at se. Det er nu engang de største områder vi har.

Opsummering:
Kommunalt ansatte i Frederikshavn Kommune forsøgte onsdag aften at få politikerne til at droppe besparelser.